jkorsvik/nowiki_second_scrape_merged huggingface dataset:
Home to Louisiana

Home to Louisiana er et musikkalbum med den norske sangeren Ann Tayler, utgitt i 2003.


== Sporliste ==
«Shining Star»
«1-2-3»
«Runaway Train»
«We're All Gonna Die Someday»
«Home to Louisiana»
«Walk the Line»
«Another Lovesong»
«Feelin' Single, Seein' Double»
«I Wonder»
«When Tomorrow Comes»
«Right In the Middle»
«Everything Will Be O.K.»
«Somewhere In My Broken Heart»


== Eksterne lenker ==
(en) Home to Louisiana på MusicBrainz
Magic to Me

Magic to Me er et musikkalbum med Ole Ask, utgitt i september 2010.


== Sporliste ==
«I Gave Her a Smile»
«Magic to Me»
«Hot Babe»
«Hey Dude What's Up»
«Do You Realize»
«Hi There Silver Moon»
«A Man In Love»
«Sunny Side Up In the Morning»
«Lay Down»
«Going Viking»
Flight 653

Flight 653 er et musikkalbum med Ole Ask, utgitt i 2001.


== Sporliste ==
«Looking at an Angel»
«The Radio is On»
«State of Mind»
«Upside Down Song»
«All the Good Things»
«I Need You I Want You»
«Good Morning How are We Today»
«All of Me All of You»
«We're Only Here for So Long»
«I Can't Go on Like This»
«Welcome»
«Here We Go Again»
«What a Pretty Girl I Got on My Mind»
«To My Parents»
Hans Wingaard Friis

Hans Wingaard Friis d.y. (født 11. januar 1870 i Ålesund, død 29. november 1936 i Seattle) var en norsk forretningsmann som bygde opp sin karriere i fiskeribransjen.
I 1904 startet han med fiske etter sild og torsk med rederiets fartøy «Arnvid» utenfor Vestmannaeyjar på Island. Året etter ble i tillegg fartøyene «Snapop» og «Ørnulf» utrustet for fiskeri ved Island med base i Hafnafjord. 
Firmaet H.W . Friis gikk konkurs i 1909 og Hans Wingaard Friis d.y flyttet til USA.

Friis forble ugift og døde  i Seattle i 1936.
Han eide og størstedelen av garden Søvik i Borgund kommune, gjennom arv.
En gate i Ålesund, H.W. Friis vei, er oppkalt etter ham.


== Referanser ==


== Eksterne lenker ==
H.W. Friis og havnåmet
Ludvig Ferdinand

Ludvig Ferdinand (født 4. september 1729 i Versailles i Frankrike, død 20. desember 1765 i Fontainebleau) var sønn av Ludvig XV av Frankrike og var hans tronfølger.
Han giftet seg med Maria Teresia av Spania i 1744. De fikk datteren Marie Thérèse (1746–1748). Like etter fødselen døde Maria Theresia, og datteren døde også som et lite barn. 
Han giftet seg deretter med Maria Josepha Carolina av Sachsen i 1747. De fikk åtte barn. Av disse ble tre sønner med tiden konger av Frankrike: Ludvig XVI, Ludvig XVIII og Karl X. De øvrige barna var Marie-Zéphyrine (1750–1755), Louis-Joseph (1751–1761), Xavier-Marie (1753–1754), Marie Clotilde (1759–1802), som ble gift med Karl Emanuel IV av Sardinia, og Élisabeth-Philippine (1764–1794).
Ludvig Ferdinand fikk tuberkulose og døde ni år før sin far, og hans far ble derfor etterfulgt av sin sønnesønn. Ludvig Ferdinand ble begravet i Saint-Étiennekatedralen i Sens, mens hjertet ble gravlagt i Saint Denisbasilikaen.


== Referanser ==
Rolf Skjefte

Rolf Henrik Skjefte (født 5. februar 1856 i Sparbu, død desember 1885 i Stockholm) var en norsk billedhogger.Han tok artium i 1874, arbeidet en tid som huslærer og ble i 1880 elev av Christopher Borch. I 1883 overtok han Borchs atelier i Akersveien 2. Han døde ung, og rakk aldri å utføre noen større arbeider. Det som finnes etter ham er noen portrettbyster og statuetter. Han deltok på Høstutstillingen 1883.
Kunstnermiljøet rundt Skjeftes atelier (som de selv kalte «Mangelgården», men som i romanen er kjent som Kjærka) er kjent gjennom Herman Colditz' (1861–89) roman Kjærka (1888), som av Kitty Wentzel blir referert som en nøkkelroman med Gustav Wentzel til stede under navnet Gunnar Moen. Også Edvard Munch (alias «Nansen»), Harald Bertrand, Lorentz Norberg, Thorvald Torgersen, Frederik Macody Lund, Lauritz Haaland, og forfatteren selv opptrer etter hennes mening i romanen. Rolf Skjefte er hovedperson i romanen, som utspiller seg vinteren 1883/84, på et tidspunkt da flere av disse kunstnerne var ved å slå gjennom.   
Atelieret er også kjent fra malerier av Gustav Wentzel: Et billedhuggeratelier (1883) og Dagen derpå (1883) er de mest kjente. Også Sjakkspillere (1886) stammer fra denne samme kunsterklikken. 
Skjefte fikk Finnes legat to ganger og Schäffers legat i 1884. For dette legatet oppholdt han seg høsten 1884 i Stockholm. Oppholdet ble forlenget. Han ble sist sett i Stockholm 20. desember 1885, og ble tre måneder senere funnet druknet i en av byens kanaler. Ole Richter besørget at han ble begravet.


== Referanser ==
Teresia av Sachsen-Altenburg

Teresia Amalia Karolina Josefina Antoinetta (Thérèse) av Sachsen-Altenburg (født 21. desember 1836 på slottet Triesdorf, Bayern, død 9. november 1914 på Haga slott, Solna) var prinsesse av Sachsen-Altenburg, en gren av fyrstehuset Wettin, og fra 1864 svensk og norsk prinsesse og hertuginne av Dalarna.
Hennes foreldre var Eduard av Sachsen-Altenburg og prinsesse Amalia av Hohenzollern-Sigmaringen. Moren døde da Thérèse var fem år gammel. Hun vokste opp i Bamberg og München. Etter farens død i 1852 bodde hun en tid hos sin kusine dronning Marie av Hannover og deretter hos sin morbror fyrst Karl Anton av Hohenzollern-Sigmaringen.
Hun ble gift med prins August 16. april 1864 i Altenburg. Ekteskapet forble barnløst.
Thereses gate i Oslo er oppkalt etter henne.


== Referanser ==
Ferae

Ferae er en klade med pattedyr som består av de to gruppene Carnivoramorpha (som blant annet inkluderer rovpattedyrene) og Pholidotamorpha (som blant annet inkluderer skjelldyrene), samt den utdødde ordenen Creodonta.
Ifølge en nyere studie er Feraes nærmeste slektninger gruppene Perissodactyla (hovdyr) og Cetartiodactyla (hvaler og klovdyr).Ifølge en annen studie er Feraes nærmeste slektninger gruppene Perissodactyla og Chiroptera (flaggermus). Dette slektskapet er reflekteres i kladogrammet nedenfor.


== Inndeling ==
Inndeling etter X. Zhou m. fl. (2011).


== Referanser ==


== Eksterne lenker ==
(en) Ferae hos Fossilworks 
Ferae – detaljert informasjon på Wikispecies
Obodas I

Obodas I var konge av nabateerne 96 f.Kr. – 85 f.Kr. Han etterfulgte sin far Aretas II. 
Obodas I fortsatte sin fars krig med Makkabeerne. Han beseiret dem omkring 93 f.Kr. på Golanhøydene. Han angrep Alexander Jannaios i nærheten av Gadara, rett øst for Genesaretsjøen. Ved hjelp av et kamelkavaleri tvang han Jannaios inn i en dal hvor han klarte å hevne nabateernes tidligere tap.Obodas I ble etterfulgt av sin bror Aretas III.


== Referanser ==
Sipunkulider

Sipunkulider eller snabelormer (noen ganger også pølseormer, som imidlertid er et navn som brukes om flere grupper) er en gruppe av sjølevende, virvelløse dyr. 
De har bløte kropper uten noen synlig form for segmentering. Tarmen danner en spiralsnodd slynge med endetarmsåpning på ryggsiden nær basis av forkroppen. Den fremste delen av svelget er besatt med en rekke små pigger eller et antall forgreinede tentakler, og vil normalt være krenget ut som en slags snabel. Når den har grepet tak i et egnet byttedyr eller annen matpartikkel med piggene eller tentaklene, trekker den svelget tilbake i kroppen, slik at yttersiden av snabelen blir innsiden av svelget.Pølseormene er nære slektninger av leddormer.De er utbredt i alle hav ned til 6500 m dyp. Ved norskekysten finnes omkring 15 arter.


== Referanser ==


== Eksterne lenker ==
(en) stjerneormer – oversikt og omtale av artene i WORMS-databasen 
(en) stjerneormer i Encyclopedia of Life 
(en) stjerneormer i Global Biodiversity Information Facility 
(no) stjerneormer hos Artsdatabanken 
(sv) stjerneormer hos Dyntaxa 
(en) stjerneormer hos Fossilworks 
(en) stjerneormer hos ITIS 
(en) stjerneormer hos NCBI 
(en) Kategori:Sipuncula – bilder, video eller lyd på Wikimedia Commons 
Sipuncula – detaljert informasjon på Wikispecies
Skjeormer

Skjeormer (echiurider eller echiurer, vitenskapelig navn Echiura) er en gruppe av sjølevende, virvelløse dyr, på tross av manglende segmentering. De er en av tre gruppe som på norsk har blitt kalt pølseormer. Skjeormer er en forholdsvis liten gruppe, det er ikke kjent mer enn omkring ca. 150 arter. Noen arter fins i norske farvann, mest kjent er den grønne Bonellia viridis.


== Oppdagelse og systematikk ==
Skjeormene har hatt en omflakkende tilværelse i systematikken siden de ble oppdaget i 1766. På 1940-tallet ble de gitt sin egen fordi de har en kombinasjon av trekk som ikke likner noen andre dyr: sekundær kroppshule, usegmentert kropp og med en ikke-inntrekkbar stor sugesnabel. Genetiske undersøkelser viser at de hører hjemme blant leddormene, og det er nå allmenn enighet om at echiurene er en gruppe leddormer som har mistet segmenteringen. De rangeres noen ganger som en egen klasse av leddormer.De aller fleste skjeormer lever på grunt vann, på stein- eller sandbunn. Det finnes også dyphavsarter. Det har blitt beskrevet mer enn 230 arter.


== Fossiler ==
Som andre grupper uten harde deler er det lite fossiler etter dem. Det eldste uomtvistelige fossiler er fra øvre karbon. Sporfossiler i form av U-formede tunnelene i gjørme, slik echiurer typisk graver, er kjent som helt tilbake til kambrium.


== Anatomi ==
De har en sekkformet kropp med en langstrakt hodelapp som er bredest ved forenden, og de har en flimmerrenne på undersiden. Etter at de kommer ut av eggene, gjennomgår de et stadium hvor de er frittsvømmende larver.


== Referanser ==


== Eksterne lenker ==
(en) skjeormer – oversikt og omtale av artene i WORMS-databasen 
(en) skjeormer i Encyclopedia of Life 
(en) skjeormer i Global Biodiversity Information Facility 
(no) skjeormer hos Artsdatabanken 
(sv) skjeormer hos Dyntaxa 
(en) skjeormer hos Fossilworks 
(en) skjeormer hos ITIS 
(en) skjeormer hos NCBI 
(en) Kategori:Echiura – bilder, video eller lyd på Wikimedia Commons 
Echiura – detaljert informasjon på Wikispecies
Trimurti

Trimurti («tre former», sanskrit: त्रिमूर्ति – trimūrti) er et konsept i hinduismen om en guddommelig treenighet, hvor de kosmiske funksjonene skapelse, opprettholdelse og ødeleggelse blir personifisert i form av Brahma – skaperen, Vishnu – opprettholderen, eller bevareren og Shiva – ødeleggeren, eller omdanneren. De tre guddommene har også blitt kalt «den hinduistiske triade» eller «den store treenighet»
Det var vanlig forekommende i sakral kunst for cirka 2 000 år siden, men bhakti- og vedantabevegelser under det første årtusenet har sterkt redusert dets teologiske betydning. 
I de største nåværende hinduiske retningene har Brahma ingen framtredende plass, mens enten Vishnu, Shiva eller Devi oppfattes på monoteistisk vis som Ishvara. I den fjerde store nåtidige hinduistiske retningen, advaita-vedanta, betraktes alle guddommer – spesielt Vishnu, Shiva, Devi, Surya, Ganesha og Skanda-Murugan – som likeverdige manifestasjoner av Brahman.
Blant mange vaishnavaer lever oppfatningen i modifisert form: Brahma og Shiva kan betraktes som mindre åpenbarelseformer av Vishnu.
Forskningsstasjon Flødevigen

Forskningsstasjon Flødevigen, også kjent som Statens biologiske forskningsstasjon Flødevigen eller Flødevigen forskningsstasjon er en av Havforskningsinstituttets tre nasjonale forskningsstasjoner for oseaniske observasjoner. Den ligger i Flødevigen ved His på øya Hisøy nær sentrum av Arendal i Aust-Agder, vendt mot Skagerrak. Denne første norske havforskningsstasjonen startet målinger i 1882 og er en av Europas eldste oseaniske målestasjoner.
Dette var også den første stasjonen hvor man gjorde forsøk med oppdrett av fisk og skalldyr i Norge. De første torskelarvene ble klekket i 1884, og i 1887 ble det for første gang oppdrettet torskeyngel i fangenskap. Initiativtakeren til Flødevigen, Gunder Mathiesen Dannevig, klekket hummer for første gang i 1885.Det forskes også mye på kystressurser og marin forvaltning, herunder kystfiske og oppdrett, plankton og algevekst, samt bestandsutviklingen og forvaltningen av hummer, ål, torsk, brisling, reke, sild, tobis og annen industrifisk i både Skagerrak og Nordsjøen. I tillegg leder Flødevigen det internasjonale forskningsprosjektet MAR-ECO langs Den midtatlantiske ryggen.
Anlegget har laboratorier og store sjøtanker på hnhv 2 000 og 4 000 m³. Siden 2009 er bygningsfasilitetene på 3 000 kvm under utvidelse for å takle veksten i internasjonale forskningsoppdrag.
Flødevigen er en forskningsstasjon som først og fremst koordinerer og gjennomfører havforskning, men den gjør også hydrografiske målinger av temperatur og saltinnhold (salinitet) på samme måte som de åtte kyststasjonene langs norskekysten. Utenfor stasjonen skråner sokkelen ned i Norskerenna, og det er inntil 700 meter dypt utenfor kysten av Agder i dette området, men de faste målingene gjøres dog bare ned til 19, og etterhvert 75 meters dybde utenfor stasjonen. Målingene startet i 1919.
På grunn av de sterke kyststrømmene her er det kaldt vann med lav saltholdighet i øvre lag, dette vannet har sitt opphav i Østersjøen og elveutløpene langs kysten av Østlandet, og renner vestover. Området får derimot atlantisk fra vest nede i Norskerenna, dette er mer saltholdig havvann i de dypere vannlagene under 150 meters dybde.
Ved stasjonen måles temperatur og salinitet i 1, 5, 19 og 75 meters dybde hver dag. Overflatetemperaturen er typisk ca 3-6 °C om vinteren (snitt 4,9 °C i januar) og 16-17 °C om sommeren (snitt 16,8 °C i juli), mens temperaturen i 75 meters dybde er høyere enn i overflaten om vinteren (6-9 °C) og lavere enn i overflaten om sommeren (8-11 °C).
Saltholdigheten veksler i overflaten mellom 10 og 25 promille i november. I dypere lag på 75 meter er saltholdigheten om lag 33,5 - 34,0 i november.
Målte temperaturer og saltinnhold ved 1 meter dybde og 75 meter de siste årene fordeler seg slik, fordelt med data for 15. januar og 15. juli (tall i kursiv er gjennomsnittstemperaturer for en lengre periode:


== Referanser ==


== Eksterne lenker ==
Forskningsstasjon Flødevigen – Havforskningsinstituttet.
Zooamata

Zooamata (som på norsk betyr dyrevenn eller dyrevenner) er en foreslått ny klade med pattedyr som består av de to ordnene Ferae (med cirka 288 arter) og hovdyr (Perissodactyla) (med 13 arter).Zooamata-teorien baserer seg på et nærmere slektskap mellom hund og hest, men ikke alle støtter denne teorien. Noen mener eksempelvis at hund og ku (Euungulata) er nærmere beslektet enn hund og hest. Det er derfor fortsatt uklart om denne kladen vil bli tatt til etterretning.


== Kladogram ==


== Referanser ==


== Eksterne lenker ==
(en) Zooamata hos Fossilworks
Operasjon Oleander

Operasjon Oleander er den største tyske offensive aksjonen mot den norske sivilbefolkning i Norge under andre verdenskrig.


== Aksjonens omfang ==
Aksjonen startet pinsehelgen, 26. mai 1944 og varte ut i en hel uke i begge Trøndelags-fylkene. Gestapo hadde mange SS soldater og 8 medlemmer av Rinnanbanden var med og en av lederne til Gestapo. Gestapo beordret og sende ut tre båter fra Trondheim med Fosenhalvøya som mål. Båten som nådde Leksvik het "Lydia".
Berørte kommuner var: Leksvik, Rissa, Stjørna, Bjugn, Ørland og Åfjord.
Det var ca 60 personer som ble arrestert. De fleste fra Stjørna der motstandskampen på Fosenhalvøya var stor.
De som ble arrestert ble sendt til Vollan fangeleir, Grini fangeleir og Falstad fangeleir.
Ifølge historien var det mange motstandsfolk tyskerne aldri fikk tak i. De fleste flyktet over til Sverige eller holdt seg i skjul fra omverdenen til freden kom i mai 1945. Det var også andre personer som ble arrestert før Operasjon Oleander ble iverksatt. Flere ble tatt og satt i fengsel til krigen var over. Noen av dem var Kåre Nesset og Halvdan Gjelvold begge fra Ørland. Aksjonen ble satt i gang dagen etter at Johan Moan fra Leksvik klarte å rømme fra Rinnanbandens hovedbase Bandeklosteret etter nesten dødelig tortur.


== Årsakene til aksjonen ==
Forløpet til Operasjon Oleander strekker seg over lang tid gjennom flere år. Motstandskampen mot Tyskland var stor i Norge, i den forbindelse var det mange patrioter som jobbet mot tyske interesser. Flere av dem hadde sendere, stasjonert på Fosenhalvøya etter endt opplæring i England. Andre hjalp flyktninger og andre utsatte med å rømme over til Sverige, eller holdt ulovlig våpenlagre. Rinnanbanden og angiveren Karl Ludvig Adding hadde klart å spore opp flere av motstandsgruppene og fått kjennskap til sabotasjene mot tyskerne gjennom sin virksomhet. På denne måten ble store nettverk rullet opp og kjent for tyskerne.
En annen side av saken var flyktningetraffikken fra Ørland og innover Stjørnfjorden til Rødsjøen. Tyskerne fattet mistanke om transporten med rømte jugoslaviske partisanfanger fra Austråttleiren over til Sverige og ville stoppe det. Det var ett av leddene til Operasjon Oleander, men de fant ikke beviser mot sivilbefolkningen. Lokalbefolkningen som hjalp til i dette nødarbeidet holdt alle kort for seg selv til freden kom. Året før, i april 1943, hadde tyske offiserer sendt en håndtlanger etter dem: en mann i skiløypa inn mot Stjørna for å finne spor. Dette ble oppdaget i tide av gode norske hjelpere med hjelp fra jugoslaviske partisaner, og dramatikken i Serberhytta endte med henrettelse av provokatøren. Guttene avverget på denne måten en dramatisk situasjon for folket som bodde oppe i Rødsjøen.


== Kilder ==
Asbjørn Øksendal:  Operasjon Oleander. Gestapo i Trondheim og Leksvikaffaeren 1942-44 Nordenfjelske forlag (1968)


== Eksterne lenker ==
Historien om Operasjon Oleander
Armah

Armah (c.614) var en konge av Aksum. Han er først og fremst kjent gjennom mynter preget under hans styre. Det har blitt holdt frem at han kan ha vært identisk med Ashama ibn Abjar, som ga opphold til muslimske utvandrere rundt 615-6 i Axum.
Pegasoferae

Pegasoferae er en foreslått ny klade med pattedyr som består av de to kladene Zooamata (med cirka 300+ arter) og Chiroptera (med cirka 1100+ arter). Søstergruppen til Pegasoferae er hvaler og klovdyr (Cetartiodactyla).
Navnet på kladen, som ble foreslått av Nishihara, Hasegawa og Okada i 2006, er hentet fra den mytologiske flygende hesten Pegasus, med referanse til (flygende) flaggermus og hester, og gruppen Ferae, som inkluderer rovpattedyr og skjelldyr. Gruppens stilling er styrket ved de siste års forskning.


== Kladogram ==


== Referanser ==


== Eksterne lenker ==
Artikkelen har ingen egenskaper for arter i Wikidata
Telenor SOC

Telenor Security Operation Centre (TSOC) er en avdeling i Telenor som driver en døgnkontinuerlig tjeneste for sikkerhetsovervåking av kunders datanettverk.
Selskapet holder til i Arendal, og ble etablert som «Proseq» i 2000. Det ble overtatt av Telenor i 2003, og har pr 2010 15 ansatte. Selskapet overvåker kunders nettverk kontinuerlig, og har ekspertise på analyse av skadelige datakoder. 
Selskapet bruker følgende metoder i overvåkningen:

Signaturbasert deteksjon
Overholdelse av protokoll-standarder
Forventet trafikkmønster (LTD – Lovlig Trafikk Definisjon)
Black-listing av fiendtlige adresser og nettverk
Kjøring av programfiler i sandboks
Testing av programfiler mot ulike antivirus-løsninger
Statistiske metoderI 2010 oppdaget de et angrep på Den Norske Nobelkomites nettsider, og nyheten spredte seg til medier verden over. Angrepet kom via en server i Taiwan, og hendelsen brakte oppsikt fordi Liu Xiaobo fra Kina hadde fått Nobels fredspris, og angrepet kan ha vært i sammenheng med dette. Sammen med oppdagelsen av angrepet oppdaget også TSOC et ukjent sikkerhetshull i Mozilla Firefox.


== Referanser ==


== Eksterne lenker ==
Telenor SOC hos Telenor
TSOCs sikkerhetsblogg
Strømtangen fyr (Kragerø)

Strømtangen fyr er et landfast fyr ved innløpet til Kragerøfjorden. Fyret har 4. ordens linseapparat og er bygget inn i fyrbygningen i tre.
Fyrstasjonen ble bygget samtidig med Stavseng fyr lenger inne i fjorden og danner en overettlinje med denne. Fyret er en typisk representant for små trefyr og er fredet etter lov om kulturminne.


== Se også ==
Norske fyr


== Eksterne lenker ==
(no) «Norsk fyrliste 2008» (PDF). Kystverket. Arkivert fra originalen (PDF) 24. juli 2011. 
(no) «Strømtangen fyrstasjon». Norsk Fyrhistorisk Forening. Arkivert fra originalen 31. mars 2009. 
«Strømtangen fyr (Kragerø)». Kulturminnesøk. Riksantikvaren – Direktoratet for kulturminneforvaltning.
Ferungulata

Ferungulata er en tradisjonell klade med pattedyr som består av de to kladene Pegasoferae (med cirka 1400 arter) og Cetartiodactyla (med cirka 300 arter). I tillegg kommer et antall fossile arter. Gruppen ble foreslått av den amerikanske paleontologen George Gaylord Simpson (1902-1984) i 1945, fundamentert på morfologisk informasjon.
Søstergruppen til Ferungulata er insekteterne (Eulipotyphla).
Simpsons teori, som altså ble fundamentert på teorien om at det eksisterte en evolusjonær forskjell mellom de to superkontinentene Gondwana og Laurasia, er i nyere tid blitt utfordret av nyere genetisk forskning. Den plasserer storparten av det tidligere Ferungulata som en undergruppe av Laurasiatheria, og inkluderer Pegasoferae (men altså ikke Tubulidentata og Paenungulates).


== Inndeling ==
Inndeling basert på studier av X. Zhou m. fl. (2011).


== Referanser ==


== Eksterne lenker ==
(en) Kategori:Ferungulata – bilder, video eller lyd på Wikimedia Commons
Biptest

Biptest – også kalt bleep test, beep test, multi-stage fitness test, pacer test, Leger-test eller 20-m shuttle run test (20mSRT) – ble laget av Luc Leger ved Université de Montréal og publisert i 1983 som «A Maximal Multistage 20m Shuttle Run Test to predict VO2 Max». Biptest kan høres ut som en forkortelse, men det er det ikke. Både beep (US) og bleep (eng) er engelsk og betyr lydsignal, bip, pip.Trenere bruker biptest for å måle utøverens maksimum oksygenopptak (VO2-maks). Testen er spesielt nyttig for utøvere i fotball, håndball, ishockey, innebandy og tennis.Biptest er en flertrinns kondisjonstest som kan gjennomføres med flere personer samtidig. Testen er enkel å gjennomføre og tar ikke lang tid. Utøveren skal løpe mellom to markeringer på 20 m med økende hastighet innen et gitt lydsignal (bip). Dersom man ikke når markeringen på andre siden innen lydsignalet vil testen bli avsluttet for den enkelte, og antall lydsignal/gjennomført lengde vil bli registrert. Testen kan gjennomføres sammen med andre utøvere, og er hyppig brukt i gymtimer på forskjellige utdanningsnivå. Varigheten på testen er avhengig av utøverens utholdenhetskapasitet, men varer vanligvis mellom 10 og 20 minutter.


== Norge ==
Nedlasting av Biptest: Vær oppmerksom på at amerikanske (beep) bruker 22 yards (20,117 meter). Denne biptesten gir omtrent samme resultater som den man bruker i Norge (20 meter), det blir ikke store forskjellen. Andre lengder kan også brukes, for eksempel 18 meter, og er ofte avhengig av hvor stort areale som er tilgjengelig (husk at testen da må justeres for å ha samme vanskelighetsnivå). Biptest er en måte å måle elevers kondisjon på skoler, og da deles gjerne elevene inn i en jente- og en guttegruppe, med forskjellige krav til de forskjellige karakterene.


== Referanser ==


== Eksterne lenker ==
(no) Sørumsand IF; Biptest Arkivert 18. september 2020 hos Wayback Machine. (Har forslag til gjennomføring, to forskjellige registreringsskjemaer, tabell til lydspor og VO2 Maks etc).